Få dager etter at INLA var grunnlagt var organisasjonen involvert i en blodig feide med OIRA. Medlemmer av INLA og IRSP ble angrepet, og flere ble drept. Etter flere mord ble det inngått en våpenhvile, men til tross for dette ble Costello den 6. oktober 1977 skutt ned og drept mens han satt i sin bil på North Wall i Dublin. Han var den første og eneste partileder som er blitt myrdet i Irland.